Dixie Dean

Mitte segi ajada šoti jalgpalluri Dixie Deansiga.

William Ralph Dean (22. jaanuar 1907 – 1. märts 1980) oli Inglise jalgpallur (ründaja). Ta lõi ühe hooajaga Inglismaa kõrgliiga ajaloo rekordilised 60 väravat. Dean oli oma aja parimaid tipuründajaid ning valiti aastal 2002 värskelt loodud Inglise jalgpalli kuulsuste halli.

Dixie Dean sündis Lääne-Inglismaal Birkenheadis ning alustas karjääri kodulinnas Tranmere Roversis. Hiljem liitus ta oma lapsepõlve lemmikklubi Evertoniga. Ta oli väga viljakas väravakütt, eriti märkimisväärne oli tema oskus lüüa väravaid peaga. Suurema osa oma karjäärist mängis ta Evertonis, hiljem sundisid vigastused ta klubist lahkuma ning ta esindas Notts Countyt ja Iiri meeskonda Sligo Rovers.

Kui Everton hooajal 1927–1928 Inglise meistriks tuli, lõi Dean meeskonna 102-st väravast 60. Ta mängis 42-st liigamängust 39. Samal hooajal debüteeris ta ka Inglismaa jalgpallikoondise eest, kus ta mängis kokku 16 mängu ja lõi 18 väravat.

Aastal 2001 avati Evertoni staadioni Goodison Parki ees tema kuju.

Saavutused
Everton
 Inglise kõrgliiga (2): 1927–28, 1931–32
 Inglismaa teine liiga (1): 1930–31
 FA Charity Shield (2): 1928, 1932
 FA Cup (1): 1933 

Vaata ka
 Inglise jalgpalli kõrgliiga parimate väravaküttide loend
 Üle 500 värava löönud jalgpallurite loend

Viited

Allikad

Kategooria:Inglismaa jalgpallurid
Kategooria:Everton FC mängijad
Kategooria:Notts County FC jalgpallurid
Kategooria:Sündinud 1907
Kategooria:Surnud 1980